ร้านนี้ค้างรีวิวไว้จนเกือบลืม 555 ร้านนี้มีช่วงนึงเป็นกระแสโด่งดังในพันทิป กับร้านกะเพราจานละร้อยห้าสิบ!!

ร้านอยู่หน้าปากซอยสาธุประดิษฐ์ 16 ค่ะ สามารถ (เสี่ยง) จอดรถได้หน้าร้าน 

วันที่ไป วันธรรมดาช่วง 11 โมง หน้าร้านมีที่ว่างก็จอดเลยค่ะ รีบสั่ง รีบกิน รีบไป

ลอง

๏ กะเพรากุ้งปู ไข่ดาว (150+10)
ข้าวให้ไม่เยอะมากนะคะ แต่ถ้าทานข้าวไม่พอสามารถขอคุณป้าเพิ่มได้ค่ะ คุณป้าให้น้อยไว้ก่อนเพื่อกันการทานเหลือ 

กุ้งตัวใหญ่ สดมาก เนื้อเด้ง หวานอร่อย ส่วนปูนี่เป็นก้อนๆ กันมาเลยค่ะ ส่วนตัวว่าจานละ 150฿ นี่คุ้มเดินคุ้ม สุดแสนจะสมราคา

ผัดกะเพราเป็นแบบผัดกะเพราที่ควรจะเป็นค่ะ คือไม่มีการใส่ผักอื่นใดมากวนใจนอกจากใบกะเพรา รสชาติคือดีงามค่ะ เค็มนำ หวานตัดนิดๆ เผ็ดหน่อยๆ กลมกล่อม อร่อยมากๆ

ไข่ดาวก็ทอดมาได้ดีค่ะ


โดยรวมชอบค่ะ อยากกลับไปทานซ้ำก็ไม่ได้ไปผ่านแถวนั้นซักที